Univerzitet u Sarajevu

Univerzitet u Sarajevu je javni univerzitet u Sarajevu. Najveći je i najstariji univerzitet u Bosni i Hercegovini. Sa 20 fakulteta, tri akademije i tri teološka fakulteta i sa 23.127 upisanih studenata zaključno sa 2021. godinom, svrstava se među najveće univerzitete na Balkanu po broju upisanih studenata. Od otvaranja 1949. godine, ukupno 122.000 studenata je steklo diplomu prvog stepena, 3.891 je steklo diplomu magistra, a 2.284 kandidata je steklo stepen doktora u 45 različitih oblasti. Smatra najprestižnijim univerzitetom u Bosni i Hercegovini i zapošljava više od hiljadu profesora. Jedini je javni univerzitet od nekoliko univerziteta koji postoje u glavnom gradu države. Historija Savremena historija Univerziteta u Sarajevu počela je osnivanjem prvih svjetovnih visokoškolskih institucija uoči Drugog svjetskog rata. Osnovani su Poljoprivredno-šumarski fakultet (1940) i Medicinski fakultet (1944). Godine 1946. obnovljen je rad Medicinskog fakulteta, a otvoreni su i Pravni fakultet te Viša pedagoška škola. Dvije godine kasnije obnovljen je rad Poljoprivredno-šumarskog fakulteta, a 1949. osnovan je Tehnički fakultet. Izborom prvog rektora 2. decembra 1949. Univerzitet u Sarajevu zvanično je počeo s radom. Članice Ostale članice Klinički centar Univerziteta u Sarajevu Nacionalna i univerzitetska biblioteka Bosne i Hercegovine Pridružene članice Univerzitetski centri Univerzitetski teleinformatički centar (UTIC) Centar za ljudska prava Centar za interdisciplinarne postdiplomske studije Rektori Također pogledajte Spisak univerziteta u Bosni i Hercegovini Sarajevo Reference Vanjski linkovi Službeni sajt